Endog asin

Nyieun Endog Asin
Milih Endog

Pikeun mikanyaho kumaha kondisi endog nu rék diasinkeun, kudu dipariksa heula sakaligus milihan nu alusna(sortasi).Anu kudu dipikanyaho tiheula yén endog anu rék dipariksa mangrupa endog anu can pernah disileungleuman, nepi ka euweuh kamungkinan ayana janin. Lian ti éta kudu disingkahan pamakéan endog anu geus beulah cangkangna, ku sabab nalika dikeueum nu bobodasna bakal kaluar anu antukna larutan pikeun ngeueumna jadi bau bangkéProses Pembuatan Telur Asin (diakses 23 Oktober 2011). Milih jeung mariksa endog carana nyaéta ngasupkeun endog kana wadah atawa bak palastik anu geus dieusian cai, tuluy ditingali posisi endog-endogna dina éta cai.Lamun endogna ngambang kudu tuluy dipisahkeun tapi lamun endogna teu ngambang atawa satengah ngambang diantepkeun nepi ka kokotorna jadi babari dibérésihkeun. Endog anu alus éta, tuluy dikumbah maké sabun jeung dikumbah ku cai nepi ka bérésih, tuluy digaringkeun.

Lian ti nu geus disebutkeun di luhur, cara mariksa endog bisa ogé ku:
1. Kelompokeun endog  dumasar kana kabérésihanana,tuluy bérésihkeun ti mimiti kelompok endog anu kotor nepi ka anu kotor pisan.
2. Endog anu kurang bérésih bisa dibérésihkeun maké kaén atawa busa anu lemes jeung garing atawa maké hampelas anu nomor 0. Endog anu kotor jeung kotor pisan dipisahkeun dina wadah séjén tuluy dibérésihkeunana ku cara dikeueuman dina cai detergent anu haneut lilana 2 menit pikeun meresihkeun kokotorna anu geus gararing.
3.Toong endog anu geus garing,talingakeun keutuhan kerabang, eusi endog jeung rongga hawana. pilih endog anu kerabangna komplit kénéh jeung nu eusi endogna bérésih sarta miboga rongga hawa anu leuwih leutik.

Nyieun Adonan jeung Larutan

Saméméh ngamimitian nyieun endog asin, kudu nyieun heula adonan uyah atawa ci uyah pikeun ngeueum endog.Lamun urang ngamimitian nyieun endog asin, urang kudu nalingakeun ukuran media atawa uyah anu rék dicaian, supaya karasa asin dina endog téh teu kaleuleuwihi atawa kakuranngan ku sabab prosés nyieun endog asin ieu bisa dilakonan ku sababaraha cara.

1. Nyieun ci uyah

Prosés nyieun ci uyah ieu miboga pungsi pikeun larutan pikeun ngeueum endog.Anapon prosés nyieun ci uyah mimitina naheur cai nepi ka suhu anu tangtu (teu kudu nepi ka ngagolak) sakirana bisa ngabantuan prosés téésna uyah jeung saltpeter. Tuluy asupkeun uyah jeung saltpeter, kucek-kucek nepi ka ngahiji. Sabada éta angkat éta larutan uyah tina kompor, tiiskeun.
2. Nyieun Adonan uyah

ku sabab media adonan anu rék dijieun aya tilu rupa, jadi ukuranana urang tangtukeun tina media séwang-séwangan.
a. Adonan 1 maké media taneuh liat 
Takaranna pikeun endog hayam atawa meri 30 siki, taneuh liat 20 keupeul,sekam padi 0,5 kg, uyah 1 kg, cai bérésih samahina.
b. Adonan 2 maké media lebu
jang endog hayam atawa endog meri 30 siki, maké lebu 60 keupeul, uyah 1 kg, cai bérésih samahina.
c. Adonan 3 maké media bubuk bata beureum
jang endog hayam atawa meri 30 siki, diperyogikeun bubuk bata beureum 60 keupeul, uyah 1 kg, salpeter atawa sendawa 50 gram, cai bérésih samahina jeung sabun seuseuh samahina.

Cara nyieunna nyaéta:
Salah sahiji bahan adonan (taneuh liat, lebu, jeung bubuk bata beureum), dicampurkeun jeung uyah, salpeter luyu jeung ukuran anu geus ditangtukeun.
galo-galo adonan nepi ka ngahiji.
tuluy, tambahan cai saeutik-saeutik bari digaley-galey nepi ka adonan jadi kentel supaya bisa ditapelkeun kana kulit endog.
supaya bisa kentel, adonan bisa dicobaan ditapelkeun kana kulit endog. Lamun adonan bisa napel, hartina tingkat kakentelanana geus hadé.Ku cara kitu,saeutik-saeutik (5%-10%) tina uyah bakal kaserep ka jero endog. ku sabab kitu, lamun adonan pembalut bisa dipaké deui, kudu ditambahan uyah kana adonan éta kurang leuwih 5%-10% tina jumlah beurat garam kabéh.Dina nyieun unggal adonan, kadar air anu dibutuhkeun disaluyukeun jeung tingkat kagaringan media. Leuwih garing adonanana mangka leuwih loba cai anu dibutuhkeunana.

 Kandungan Gizi
Endog asin biasana dijieun tina endog meri atawa endog bébék ku sabab pori-pori cangkangna garedé jeung kandelTelur Asin (diakses 1 November 2011).
Tapi teu kabéh jalma wani ngadahar endog asin, ku sabab bisa ngaronjatkeun kadar koléstérol jeung tekanan darah dina awak. Sanajan endog asin angger mangpaat ku sabab miboga kalsium anu loba.
Ngadahar endog asin 2-3 siki unggal minggu pikeun anu umurna kurang ti 30 taun teu ngaganggu kana kaséhatan malahan alus ku sabab kolesterol miboga pungsi pikeun ngabentuk uyah hamperu anu diperlukeun pikeun pencernaan lemak jeung komponen penting séjénna pikeun jaringan otak, serat, saraf,haté, ginjal jeung kelenjar adrenalin.Kolesterol ogé mangrupa bahan dasar anu ngawangun hormon progesteron, estrogen, testosteron jeung kortison anu miboga mangpaat pikeun ngatur fungsi jeung aktivitas biologis.Endog asin dianjurkeun pikeun didahar ku barudak nalika masa pertumbuhan, ibu hamil, menyusui, kolot, jalma nu keur gering atawa aya dina tahap rék cageur tina panyakitna ku sabab ampir kabéh zat gizi anu aya di jerona babari dicerna ku awak.Mineral  anu aya dina jero endog asin teu ruksak lantaran ayana prosés pengasinan tapi nambahan kalsiumna.Kalsium miboga mangpaat pikeun nurunkeun resiko kanker usus, ngubaran nyeri nalika haid jeung menopouse, ngurangan resiko keropos tulang nalika hamil jeung nyusuan, ngajaga kauatan huntu sangkan teu babari bolong, ngaaktifkeun saraf, ngalancarkeun perdedaran darah, melenturkan otot, nganormalkeun tekanan darah, ngajaga kasaimbangan cairan awak jeung nyingkahan panyakit jantung. Endog asin mangrupa sumber vitamin D nu panggedéna sabada minyak lauk hiu.

Referensi

Kategori:Kadaharan
Kategori:Asakan